Ich, Ludwig Efinger, zuͦ den zitten schultheiss ze Brugg, tuͦn kunt aller menglichem und bekenn offenlich mitt disem brief,
dz ich ze Brugg in der statt offenlich ze gericht sass an offner, fryer straͧss und gewonlichˀ richtstatt des jaͧrs und tags, als disz
brief geben ist, da fùr mich kamend in offen, vˀbannen gericht dˀ erber Uͦlrich Mùntzo, zuͦ den zittē hofmeistˀ ze Kûngzfeld, in namen und
an statt dˀ erwirdigen, wolgebornē frow Elisabethen, grefin von Liningen, zuͦ den zittē eptissen̄ des closters Kûngzfeld, vorgen̄t, Sant
Claren ordens, an einē teil und an dem andˀn teil Heini Pflegel, keller zuͦ den zittē ze Kûngzfeld, und zuͦ beider sitt vˀfùrsprechet,
offnet und vˀjah der jetzgen̄t Heini Pflegel wolbedaͧht, gesundz libs und gantzˀ, guͦtter sinnen durch sinē fùrsprechen, wie dz er eins rehten,
stetten, ewigen, unwidˀruͤfflichen koͧffes vˀkoͧfft hett und zekoͧffend geben der obgen̄ten wolgebornē frow Elisabethen, eptissen̄ ꝫcꝭ, fùr sich
und alle sin erben einē guldin jerlichs und ewigs zinsz vom Rin, guͦtt und geng, der da gieng ab dem far ze Windisch, als inn der
selb guldin zinsz ankom̄ were von junkherˀ Heinrich vō Offtringen, und also were der koͧff beschehen umb zweintzig und drig guldin vom
Rin, guͦtter, gengˀ und geber, dero er gentzlich von ira bezalt were, und hett och die in sinē nutzz und fromē bewent und bekert, des
er offenlich vor mir vˀjah ingericht, und sy der quitt, frig, lidig und los seit und soͤlt die selb obgen̄t frow Elisabeth, eptissen̄ ꝫcꝭ, den
obgeschrˀ jerlichen guldin geltz niessen und nutzzen untzit ze end ir wil und lebtag und wen̄ sy enwere, so soͤlt dˀ selb ewig guldin
geltz vallen an dˀ froͧwē covent des obgen̄ten closters Kùngzfeld. und also liess dˀ selb Pflegel an reht, wie er den obgeschribnen koͧff
bringen und geben soͤlt zuͦ handen dˀ obgen̄ten frow Elisabethen und och des coventz ze Kûngzfeld naͧch irem tod, das sy dar an habend
werind nū und hie naͧch, fraͧgt ich, obgen̄tˀ richtˀ, rechtz umb und ward nach minˀ urfraͧg mitt gesampnottˀ urteil einhelklich erteilt,
dz sich dˀ obgen̄t Heini Pflegel des koͧffes enzihen und den uffgeben soͤlt in min hand von des gerichtz wegē und ich den̄ den selbn̄
koͧff mitt den gedingen, als vor staͧt, vertigen und gebn̄ soͤlt inhand Uͦlrich Mùntzzē, hofmeistˀ ꝫcꝭ, vorgn̄t, in namē, als da ob staͧt. ✳ disz
uffgebung und enzihung beschah also von dem obgeschrˀ Heini Pflegel in min hand als eines richters, dar nach fertiget ich, obgeschrˀ
richtˀ, disen koͧff ze handen des egeschrˀ Uͦlrich Muntzzen, hofmeistˀ, an statt und in namē dˀ egen̄ minˀ gnedigē frowē dˀ eptissen̄ und tett
dz mitt aller sicherheit, worten, werchen und nach dˀ statt ze Brugg reht und alter, guͦtter gewonheit und harkom̄heit, als dz och
vor in gericht mitt urteil erkent wz, also dz aber do naͧch minˀ urfrag einhelklich uff den eyd erteilt ward, das disz koͧff mitt
den gedingen, als vor staͧt, uffgebn̄ enphangen ingeantwrt, vollfertiget und vollfuͤrt wer, dz es billich krafft, maht und ✳ handvesti
haben, stett und vest bliben soͤlt, nū und hie nach, und sin, oͧch dˀ obgent̄ Heini Pflegel wer sin soͤlt nach reht, wo, wen̄ und wie
dik des die obgn̄t wolgeborn frow Elisabeth, grefin, eptissen̄ ꝫcꝭ, odˀ dˀ covēt ze Kûngzfeld nottdurftig sind alles ungevarlich.
disz begert nu dˀ obgen̄t hofmeistˀ, in namē als da vor, urkùnd vom gericht, dz im och mit einhelligˀ urteil erkent ward.
hie by warend ingericht und sind och disz gezûgen: Albreht Renolt, Hans Swaͧb, Vogt Moser, Hans Rennˀ, Uͤli Grùlich, Heini
Knonowˀ, Heini Wùl, alle burgˀ ze Brugg, und suss andˀ erberˀ lûtten vil. und des zewarem, stettem urkùnd und och wan es gericht
und urteil also gebn̄ haͧt, so hab ich, obgen̄tˀ schulth̄, min eygen insigel offenlich gehenkt an disen brief, dˀ gebn̄ ist uff fritag
vor Margarethe, do man zalt von Cristy gebuͤrt vierzehenhundˀt zweintzig und aht jar.